Әбйәлил районының Байым ауылында өсөнсө тапҡыр республика кимәлендә башҡорт халыҡ ижады буйынса үҙенсәлекле сара – “Ҡыҙыл йәйләүе” бәйгеһе үтте. Ул онлайн алымда ойошторолдо. Әбйәлил, Бөрйән, Хәйбулла, Силәбенән һүҙ ҡәҙерен белгән сәсәндәр сығыштарын, видеояҙма итеп төшөрөп, конкурсҡа ебәрҙе. Улар “Ҡыҙыл йәйләүе” бәйгеһенең өс баҫҡысында көс һынашты. Һөҙөмтәлә 40-тан ашыу ҡатнашыусының туғыҙы төп алышҡа – әйтешкә сыҡты.